Diari Oficial de la Generalitat Valenciana


Sumari del DOGV 6039, del 19-06-2009 (2009/7217)

RESOLUCIÓ de 17 de juny de 2009, de la Direcció General de Seguretat i Protecció Ciutadana, per la qual es publica la llista definitiva d'admesos i exclosos per a la prova avaluadora del personal del Servici Específic d'Admissió a efectuar el 28 de juny de 2009.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6039

Data del DOGV
:   19-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7217


Data del document
:   17-06-2009

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * reglamentació comercial
    * oci
    * vida social
    * examen
    * establiment de jocs
    * qualificació professional
    * espectacles
    * ordre públic
    * indústria gastronòmica
    * comercialització

RESOLUCIÓ de 17 de juny de 2009, de la Direcció General de Seguretat i Protecció Ciutadana, per la qual es publica la llista definitiva d'admesos i exclosos per a la prova avaluadora del personal del Servici Específic d'Admissió a efectuar el 28 de juny de 2009. [2009/7217]
Dins del marc del Decret 197/2008, de 5 de desembre, del Consell, l'Ordre d'1 d'abril de 2009, de la Conselleria de Governació (DOCV núm. 5989, de 6 d'abril), va aprovar les bases generals i la convocatòria de la prova avaluadora per a l'acreditació del personal del Servici Específic d'Admissió a efectuar el dia 28 de juny de 2008.
En virtut del procediment establit, la Resolució de 22 de maig de 2009, de la Direcció General de Seguretat i Protecció Ciutadana (DOCV núm. 6021, de 26 de maig), va publicar la llista provisional d'admesos i exclosos per a la referida prova avaluadora, alhora que obria un termini de deu dies hàbils per a procedir a l'esmena per part dels aspirants de la documentació no aportada, o aportada amb deficiències.
Així mateix, per correcció d'errades de l'anterior resolució, publicada en el DOCV de l'1 de juny de 2009, es procedia a excloure i a admetre, respectivament, aspirants la documentació dels quals no havia estat objecte de correcta valoració en funció dels paràmetres establits en l'Ordre de convocatòria.
En aquest marc, l'article 5 paràgraf 3 de l'Ordre d'1 d'abril preveu que, en el termini de deu dies hàbils a comptar de la finalització del període d'esmena, la Direcció General de Seguretat i Protecció Ciutadana procedirà a publicar en el DOCV i als taulers d'anuncis del departament en les tres províncies, la llista definitiva d'admesos i exclosos de la convocatòria. En la resolució esmentada s'indicarà hora i lloc en què tindrà lloc la prova avaluadora.
En conseqüència, la present resolució, una vegada transcorreguts els terminis establits per a l'esmena de la documentació per part dels aspirants, té com a finalitat continuar el procediment iniciat seguint la tramitació establida en la referida Ordre d'1 d'abril.
Per tot això, i d'acord amb l'article 5 abans citat en relació amb l'article 12 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:
Primer
Publicar, a proposta de la Comissió avaluadora a què es refereix l'article 6 de l'Ordre d'1 d'abril de 2009, la llista definitiva d'admesos (Annex I d'aquesta resolució) i la llista provisional d'exclosos (Annex II), per a la prova avaluadora per a l'acreditació del personal del Servici Específic d'Admissió que tindrà lloc el dia 28 de juny de 2009.
Segon
La realització de les proves avaluadores serà a les 10.00 hores del dia 28 de juny de 2009.
Tercer
Els llocs de realització de les proves avaluadores del personal del Servici Específic d'Admissió seran:
- Província d'Alacant: Universitat d'Alacant. Adreça: avinguda Ramón y Cajal núm. 4, d'Alacant.
- Província de Castelló: dependències de la Direcció Territorial de la Conselleria de Governació a Castelló. Adreça: carrer Major núm. 78, de Castelló de la Plana.
- Província de València: Universitat Politècnica de València, ETS d'Informàtica Aplicada. Adreça: Camí de Vera núm. 14, de València.
Quart
Els aspirants que n'hagen estat exclosos podran, en el termini establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, interposar recurs d'alçada davant el secretari autonòmic de Governació, tal com estableix l'article 5.3 de l'Ordre d'1 d'abril de 2009.
València, 17 de juny de 2009.- La directora general de Seguretat i Protecció Ciutadana: Sonia Vega Cueje.